Entitats beneficiàries i persones destinatàries últimes
Actuacions, despeses subvencionables i termini d'inici
Comunicació de l'inici de les actuacions
Publicitat de les subvencions per part de la persona o entitat beneficiària
Especificacions tècniques per al desenvolupament del Programa de mesures actives d'inserció per a persones perceptores de la renda mínima d'inserció
La renda mínima d'inserció (RMI) és una acció de solidaritat de caràcter universal envers els ciutadans i les ciutadanes amb greus dificultats econòmiques i socials que reuneixin els requisits que estableix la Llei 10/1997, de 3 de juliol, de la renda mínima d'inserció (DOGC núm. 2435, de 17.7.1997).
A més, té el propòsit de resoldre situacions personals que motiven algunes de les dificultats que pateixen, és a dir, amb les actuacions d'inserció es vol aconseguir que les persones ateses puguin assolir la plena autonomia personal, familiar, econòmica i social.
Es considera molt convenient que les persones en situació d'exclusió social contribueixin a superar els seus problemes duent a terme diferents activitats encaminades a la inserció o la reinserció.
Es considera també indispensable que, a més de la inserció social i en els casos en què sigui possible, s'intenti aconseguir la inserció laboral, cosa que contribueix a recuperar l'autoestima, l'autonomia personal i la consideració de l'entorn social i familiar.
L'Administració ha d'adequar els programes d'inserció laboral i social, i els instruments que els facin efectius, als canvis socials esdevinguts en els darrers anys.
La diversitat de persones de perfils diferents que es troben en situacions de pobresa, factors de risc, desigualtat i exclusió social, així com a les conjuntures canviants del mercat de treball, obliguen les administracions públiques a adaptar els seus mitjans d'actuació per tal de donar resposta a la demanda creixent.
Cal potenciar les polítiques actives i reforçar les adreçades a l'ocupació basades en l'orientació, la informació i la formació (amb l'objectiu, entre d'altres, de procurar la professionalització per a noves competències), i ajustar els itineraris d'inserció al nivell d'ocupabilitat i d'acompanyament a la inserció en el mercat ordinari com a destinació final de les persones que participin en programes d'inserció laboral i social.
Atesos l'article 170.1 de l'Estatut d'autonomia de Catalunya, on es disposa que correspon a la Generalitat de Catalunya la competència executiva en matèria de treball i relacions laborals, incloses de manera expressa les polítiques actives d'ocupació i la gestió de les subvencions corresponents, i l'article 112 del mateix text legal, que estableix que correspon a la Generalitat, en l'àmbit de les competències executives, la potestat reglamentària i també la funció executiva;
Atesos la Llei 10/1997, abans esmentada, i el Decret 384/2011, de 30 d'agost, de desplegament de la Llei 10/1997, de 3 de juliol, de la renda mínima d'inserció (DOGC núm. 5953, de 31.8.2011);
Vista la Llei 13/2014, del 30 d'octubre, d'accessibilitat (DOGC núm. 6742, de 4.11.2014);
Vista la Llei 19/2014, del 29 de desembre, de transparència, accés a la informació pública i bon govern (DOGC núm. 6780, de 31.12.2014), que regula i garanteix la transparència de l'activitat pública i el dret d'accés de les persones a la informació i la documentació públiques;
Vista la Llei orgànica 3/2007, de 22 de març, per a la igualtat efectiva de dones i homes (BOE núm. 71, de 23.3.2007);
Vista la Llei 17/2015, del 21 de juliol, d'igualtat efectiva de dones i homes (DOGC núm. 6919, de 23.07.2015);
Vista la Llei 26/2015, de 28 de juliol, de modificació del sistema de protecció a la infància i a l'adolescència (BOE núm. 180, de 29.07.2015);
Vist el Programa operatiu del Fons Social Europeu (FSE) 2014-2020 de Catalunya, núm.CCI2014ES05SFOP007, aprovat per Decisió d'execució de la CE de 17 de desembre de 2015;
Vist el Reglament (UE) núm. 1304/2013 del Parlament Europeu i del Consell, de 17 de desembre, relatiu al Fons Social Europeu i pel qual es deroga el Reglament (CE) 1081/2006, del Consell;
Vist el Reglament (UE) núm. 1303/2013 del Parlament i del Consell, de 17 de desembre, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural y al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) 1083/2006 del Consell;
Vist que en els supòsits de cofinançament pel Fons Social Europeu la documentació justificativa haurà de complir els requisits que determinin les normes reguladores de les despeses subvencionables pel Fons Social Europeu durant el període de programació 2014-2020;
Vist el Reglament (UE) núm. 480/2014 de la Comissió Europea, de 3 de març, que complementa el Reglament (UE) 1303/2013;
Vist el Reglament (UE) núm. 821/2014 de la Comissió Europea, de 28 de juliol, pel qual s'estableixen disposicions d'aplicació al Reglament (UE) 1303/2013 en el referent a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions, i el sistema per a l'enregistrament i l'emmagatzemament de dades;
Vista l'Ordre ESS/1924/2016, de 13 de desembre, per la qual es determinen les despeses subvencionables pel Fons Social Europeu durant el període de programació 2014-2020 (BOE núm. 307, de 21.12.2016);
Atès que a aquestes bases els són aplicables el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i del Reglament que la desplega, aprovat pel Reial decret 887/2006, de 21 de juliol;
Vist l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
A proposta de la Direcció General d'Economia Social, el Tercer Sector, les Cooperatives i l'Autoempresa; atesos els informes previs de l'Àrea Jurídica de Treball i Relacions Laborals del Departament de Treball, Afers Socials i Famílies, i en ús de les facultats que em són atribuïdes,
2.1 Podran ser entitats beneficiàries d'aquestes subvencions les entitats privades amb personalitat jurídica pròpia, sense ànim de lucre i amb àmbit d'actuació a Catalunya, que tinguin experiència en la realització d'accions d'inserció laboral per a col·lectius en risc o situació d'exclusió social.
2.2 Els destinataris i destinatàries últims de la subvenció seran:
Les persones acollides a la Llei 14/2017, de 20 de juliol, de la renda garantida de ciutadania (RGC).
Tindran caràcter preferent les persones destinatàries de l'RGC que reuneixin alguna les característiques següents:
Les que tinguin un grau d'ocupabilitat que es pot veure incrementat si participen en mesures actives d'inserció.
Les que tinguin una edat entre 31 i 60 anys.
Dones, en especial atenció a les dones víctimes de violència masclista.
Les que tinguin càrregues familiars.
Les persones destinatàries han d'estar inscrites a l'oficina de treball com a demandants d'ocupació no ocupats o com a demandants de millora de feina.
3.1 Les entitats sol·licitants han de complir els requisits següents:
a) Donar ocupació, almenys, a un 2% de treballadors o treballadores amb discapacitat sobre el nombre total de treballadors de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social; el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva en favor de treballadors amb discapacitat, i el Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment.
Aquest compliment s'haurà de mantenir al llarg de tot el procediment: en el moment de presentació de la sol·licitud, prèviament a la resolució d'atorgament i abans de rebre qualsevol pagament.
d) Indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en els seus centres de treball.
f) No haver estat sancionades, en resolució ferma, per la comissió d'infracció greu en matèria d'integració laboral de persones amb discapacitat o molt greu en matèria de relacions laborals o en matèria de seguretat i salut en el treball, durant l'any anterior a la convocatòria, de conformitat amb el text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost (BOE núm. 189, de 8.8.2000) o, si han estat sancionades, hagin aplicat les mesures correctores previstes i abonat les quantitats requerides per aquest concepte.
g) Complir les obligacions i no incórrer en els supòsits de prohibició que estableixen els articles 90.bis i 92.bis del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya (DOGC núm. 3791A, de 31.12.2002).
h) Acreditar que disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
En el cas de les empreses de més de 250 treballadors, s'haurà d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva entre homes i dones (BOE núm. 71, de 23.3.2007).
j) Disposar de les instal·lacions i dels recursos materials i humans suficients per a l'execució dels projectes sol·licitats, els requisits dels quals es troben recollits a l'annex 1 d'aquesta Ordre, Especificacions tècniques per al desenvolupament del Programa de mesures actives d'inserció per a persones destinatàries de l'RMI.
k) Tenir experiència acreditada en la realització d'accions d'inserció laboral per a col·lectius en risc o situació d'exclusió social.
l) Disposar de tresoreria suficient, mitjançant qualsevol instrument financer, per poder satisfer els pagaments derivats de la subvenció que regula aquesta Ordre.
m) Haver adaptat els seus estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques; i a la Llei 5/2011, del 19 de juliol, de modificació de l'anterior.
n) Haver complert el deure de presentar els comptes anuals davant el protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
o) Acreditar l'adaptació dels estatuts a les disposicions del Llibre tercer del Codi civil de Catalunya.
Aquest requisit només és aplicable en el cas que l'entitat beneficiària sigui una associació.
q) Compliment amb les regles de conducta i dels principis ètics, d'acord amb la Llei 19/2014, del 29 de desembre, de transparència, accés a la informació pública i bon govern, per regular i garantir la transparència de l'activitat pública i el dret d'accés de les persones a la informació i la documentació públiques.
r) No haver estat mai objecte de sancions administratives fermes ni de sentències fermes condemnatòries per haver exercit o tolerat pràctiques laborals considerades discriminatòries per raó de sexe o de gènere.
s) Complir l'obligació que estableix l'article 13.5 de la Llei 26/2015, de 28 de juliol, de modificació del sistema de protecció a la infància i l'adolescència, que el personal de les entitats les activitats de les quals suposin l'accés i exercici a les professions, oficis i activitats que impliquin contacte habitual amb menors, no pot haver estat condemnat per sentència ferma per algun delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans.
t) Complir la normativa sobre propietat intel·lectual.
u) Complir la normativa vigent en matèria de desenvolupament sostenible.
v) Complir qualsevol altra obligació legal o reglamentària que els pugui afectar.
3.2 El compliment d'aquests requisits s'acredita d'acord amb el que estableix la base 7.
Se subvencionaran els costos directes derivats de la contractació per part de l'entitat beneficiària del personal tècnic orientador i de prospecció, que realitzi el Programa de mesures actives d'inserció per a persones destinatàries de l'RMI, així com altres costos directes i indirectes previstos a la base 5.5.1.
4.2 Quanties màximes a subvencionar.
Per a cada punt d'actuació on s'executaran les accions es subvencionarà com a màxim 2 grups (60 places).
Per un nombre de 30 places, els imports màxims subvencionables, seran els següents:
Resta de costos de l'operació (25% dels costos directes de personal)
Altres despeses directes o despeses indirectes
Si escau, les retribucions màximes que descriuen els apartats anteriors s'han d'actualitzar mitjançant una resolució del director o directora general d'Economia Social, el Tercer Sector, les Cooperatives i l'Autoempresa.
En qualsevol cas, la retribució final que percebi el treballador no pot ser inferior a la quantia mínima que preveu el conveni col·lectiu aplicable.
L'entitat ha de disposar, obligatòriament, d'un tècnic orientador per a cada grup de 30 persones.
El tècnic orientador ha de disposar d'un contracte laboral durant el període subvencionat, a temps complet i amb dedicació exclusiva al programa, i no es pot dedicar a cap de les altres tasques subvencionades.
La persona tècnica orientadora ha de dedicar un percentatge mínim del 60% de la seva jornada laboral a la realització d'accions directes amb els participants.
Aquest percentatge ha de ser la mitjana del període comprès entre el segon i el penúltim mes de programa subvencionat.
L'entitat també ha de contractar obligatòriament un prospector, com a mínim, per a la meitat del període subvencionat.
La jornada laboral que ha de dedicar per a un grup de 30 persones és com a mínim del 50%.
La persona prospectora, com a màxim, pot realitzar l'acompanyament de dos grups (60 persones); en aquest cas s'exigeix que el contracte sigui a temps complet i amb dedicació exclusiva al Programa.
En cap cas poden coincidir en la mateixa persona física més d'una de les tasques subvencionades.
5.1 Es consideren subvencionables les actuacions integrades que suposin la inclusió de serveis d'orientació i informació per a l'ocupació i l'autoocupació, i la millora de les competències personals, professionals i tècniques per afavorir l'ocupabilitat de les persones demandants d'ocupació atenent les seves característiques i necessitats.
També inclou la promoció d'actuacions de prospecció del mercat de treball per facilitar-ne la inserció laboral i les tasques de suport i seguiment a la inserció laboral.
5.2 Els blocs, que s'han d'oferir obligatòriament, els especifica l'annex 1.
En cada programa es realitzaran de forma transversal accions relacionades amb el medi ambient i mesures que promoguin la igualtat de gènere i que tinguin relació amb la formació o les pràctiques laborals que es programin.
5.3 Aquestes actuacions no s'han d'entendre com un seguit d'accions que es desenvoluparan l'una darrere l'altra, sinó com un conjunt d'actuacions que se succeeixen com a conseqüència de l'anàlisi i la reflexió en relació amb el projecte professional dels participants.
5.4 Es poden emetre certificats d'assistència als participants i els signarà la persona titular de la Direcció General d'Economia Social, el Tercer Sector, les Cooperatives i l'Autoempresa.
Per tramitar-los, cal que l'entitat presenti una sol·licitud mitjançant l'eina informàtica GIA, abans del tancament de l'acció.
5.5 Són subvencionables les despeses que s'imputin al desenvolupament de les accions perquè responen de manera inequívoca a la seva naturalesa, que s'hagin dut a terme durant el període d'execució de l'actuació, sens perjudici del que estableix el punt 5.5.1, i el beneficiari les hagi pagat efectivament abans de la presentació de la justificació econòmica.
Són despeses directes subvencionables les que, inequívocament, s'identifiquen amb les operacions subvencionades.
Són despeses indirectes subvencionables totes les que no es puguin vincular directament a una actuació del projecte subvencionat, però que són necessàries per a la realització de l'actuació.
5.5.1 Als efectes d'aquesta Ordre, d'acord amb l'Ordre ESS/1924/2016, de 13 de desembre, per la qual es determinen les despeses subvencionables pel Fons Social Europeu durant el període de programació 2014-2020 (BOE núm. 307, de 21.12.2016), es consideren despeses subvencionables les següents:
a) Despeses directes de personal d'acord amb l'article 5.a) de l'Ordre abans esmentada.
Les retribucions brutes pactades amb l'empresa o establertes en un conveni col·lectiu.
S'inclouen en aquest concepte les percepcions salarials següents: el salari base, els complements per antiguitat, els complements per coneixements especials, o altres complements derivats de l'activitat, les pagues extraordinàries, els incentius a la producció, les hores extraordinàries i els complements de residència.
Les percepcions extrasalarials pactades amb l'empresa o establertes en un conveni col·lectiu pels conceptes de plus de distància i transport, abonades per l'empresa als treballadors a l'efecte de minorar o sufragar-ne el desplaçament fins al centre de treball habitual.
La indemnització per finalització del servei prestat que regula l'article 49.1.c) del text refós de la Llei de l'Estatut dels treballadors, aprovat pel Reial decret legislatiu 2/2015, de 23 d'octubre, sempre que el servei estigui vinculat a l'operació cofinançada pel FSE.
Les cotitzacions socials i impostos a càrrec del treballador i (la quota de) la Seguretat Social a càrrec de l'empresa.
En relació amb les despeses relatives a les cotitzacions socials, per al càlcul de l'import elegible s'ha de descomptar l'import corresponent a les bonificacions o reduccions que puguin estar associades al pagament d'aquesta cotització.
Pòlissa d'assegurança de les persones participants.
Desplaçament de les persones que exerceixen les funcions d'orientador i prospector en el desenvolupament de la seva tasca.
Desplaçament de les persones participants a l'entitat o a l'empresa en pràctiques.
Despeses de les citacions dels possibles participants enviades mitjançant correus certificats.
Impresos, fotocòpies i material fungible i material didàctic que hagin d'utilitzar els destinataris.
Despeses d'espais i equipaments necessaris per al desenvolupament de l'actuació.
Personal de suport: les despeses salarials i les despeses imputables a la Seguretat Social a càrrec de l'empresa del personal de coordinació i administratiu.
Despeses generals indirectes: la llum, el gas, l'aigua, el telèfon i la neteja.
Les altres despeses directes i despeses indirectes (apartats b) i c)) seran el 25% de les despeses directes de personal.
5.5.2 Els criteris d'imputació estan especificats a l'annex 2 d'aquesta Ordre.
5.5.3 Als efectes d'aquesta Ordre, es consideren despeses no subvencionables les següents, d'acord amb l'article 5.b) de l'Ordre abans esmentada:
a) Despeses laborals i de Seguretat Social generades per la baixa laboral del treballador, tant si és per malaltia o accident comú, com per malaltia o accident professional o per maternitat o paternitat.
En qualsevol cas, són subvencionables les despeses de la persona que el substitueixi, però no les del treballador que està de baixa.
b) Les prestacions en espècies, les dietes per viatges, allotjament i manutenció, així com la resta de percepcions extrasalarials diferents de les que esmenta l'anterior apartat a) de l'article 5.5.1.
c) Les indemnitzacions i els salaris abonats en benefici dels participants en operacions del FSE.
e) Qualsevol altre tipus de despesa que es consideri que no és imputable per la seva naturalesa o relació amb el programa subvencionat.
5.6 Els projectes han de garantir com a mínim un 10% d'inserció laboral, d'acord amb l'annex 1 de l'Ordre, sobre el total de places atorgades per cada punt d'actuació.
5.7 Les mesures actives d'inserció s'han d'iniciar dins l'any de l'exercici pressupostari del seu atorgament, a comptar a partir de l'1 de gener; el termini màxim per iniciar les actuacions és de dos mesos posteriors a la data de la notificació de l'atorgament i, en tot cas, com a màxim l'1 de desembre de l'any de concessió.
La seva finalització s'establirà a la corresponent convocatòria.
6.1 Les entitats obligatòriament han de programar un període de pràctiques professionals que es realitzaran en empreses del mercat ordinari o en administracions públiques.
Aquest període de pràctiques s'ha de desenvolupar dins el termini d'execució del programa que preveu la base 5 d'aquesta Ordre.
La relació entre les persones participants i l'empresa no té, en cap cas, naturalesa jurídica laboral.
Per tant, els participants no poden percebre cap retribució per la seva activitat ni pels resultats que se'n puguin derivar.
La durada màxima de les pràctiques per a cada participant és de 100 hores, i no ha de superar les 5 hores diàries ni les 25 hores setmanals.
Si no és possible evitar l'horari nocturn, els caps de setmana i els festius, cal que l'entitat beneficiària justifiqui aquesta situació mitjançant un escrit motivat.
6.2 Per a la realització de les pràctiques professionals se signaran els convenis de col·laboració corresponents, d'acord amb el model normalitzat que està a disposició de les persones interessades al Canal Empresa ( http://canalempresa.gencat.cat ), o a l'apartat Tràmits del web de la Generalitat de Catalunya ( http://tramits.gencat.cat ).
6.3 El conveni de col·laboració de pràctiques en empreses l'han de signar el/la representant legal de l'empresa, el/la representant de l'entitat beneficiària i el/la representant de l'Administració.
La facultat de signar els convenis de col·laboració que se subscriguin l'exerceix la persona titular de la Secció de Programes d'Inserció.
7.1 El formulari de sol·licitud es pot obtenir al portal corporatiu de tramitació Canal Empresa [URL] ), a l'apartat Tràmits del web de la Generalitat de Catalunya ( http://tramits.gencat.cat ) o a l'apartat Tràmits del portal de Treball [URL] ).
El termini de presentació dels formularis de sol·licituds els fixa la convocatòria corresponent.
7.2 Les persones interessades presentaran el formulari de sol·licitud per via electrònica, acompanyat de la documentació que preveuen aquestes bases, a través de Canal Empresa [URL] ), a l'apartat Tràmits del web de la Generalitat de Catalunya ( http://tramits.gencat.cat ) o a l'apartat Tràmits del portal de Treball [URL] ).
La identificació de la persona sol·licitant s'ha de fer pels sistemes de signatura electrònica admesos per la Seu electrònica i que es poden consultar a https://seu.gencat.cat/ca/certificats-sistemes-signatura-electronica-seu.html, que es detallin a la resolució de convocatòria.
En el supòsit d'interrupció per circumstàncies accidentals del funcionament de la Seu electrònica, i sempre que sigui tècnicament possible, la persona usuària que hi accedeixi ha de visualitzar un missatge que comuniqui aquesta circumstància i que li indiqui els registres presencials on es pot presentar la documentació alternativament i l'informi dels efectes d'aquesta interrupció del funcionament en el còmput dels terminis.
A més, si escau, i per raó de la matèria, se li ha de proporcionar un accés directe a les subseus electròniques corresponents.
No obstant això, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans electrònics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest tràmit es podrà dur a terme durant els tres dies hàbils consecutius següents.
7.3 La sol·licitud ha d'incloure les declaracions responsables relatives al compliment dels requisits següents:
a) Requisits als quals fa referència la base 3, si escau.
b) Existència o no d'altres subvencions o ajuts públics o privats, nacionals o internacionals, pel mateix concepte.
En cas afirmatiu, cal indicar, en el formulari de sol·licitud, el programa al qual s'acullen, la quantia sol·licitada, el percentatge que suposen del cost total del projecte, si es troben en fase de sol·licitud o concessió i amb càrrec a quina entitat pública o privada s'han sol·licitat.
c) Disposar de l'escriptura de constitució de la societat i de la inscripció dels seus estatuts al registre mercantil o al registre corresponent.
d) Disposar de facultats de representació de l'empresa, d'acord amb l'escriptura notarial corresponent inscrita al Registre mercantil o al registre que correspongui, si escau.
e) Disposar dels llibres comptables, els registres diligenciats i altres documents degudament auditats, en els termes que exigeix la legislació mercantil i sectorial aplicable.
f) Disposar de la propietat del local o contracte d'arrendament, o bé de l'acord de disponibilitat signat pel propietari.
Aquesta documentació cal aportar-la en la comunicació d'inici d'acord amb la base 12.a).
g) Declaració responsable, en el cas d'entitats vinculades amb partits polítics, conforme no fa donacions, aportacions o prestacions de serveis a títol gratuït a favor de partits polítics, fundacions o associacions amb què estigui vinculada orgànicament, des de la presentació de la sol·licitud fins l'acabament de l'activitat subvencionada.
h) Que la documentació adjunta que es presenta és una còpia idèntica del document original i que també ho és la documentació que es presenti en format electrònic durant tota la convocatòria, i que les dades consignades en aquesta sol·licitud són certes.
En el cas de documents que ja es trobin en poder de qualsevol dels departaments de la Generalitat de Catalunya, en aplicació del que preveu l'article 13 de la Llei 39/2015, d'1 d'octubre, del procediment administratiu comú de les administracions públiques, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, i on es faci constar el lloc, la data i l'òrgan davant el qual es va presentar la documentació.
Aquesta declaració s'inclou a la resta de declaracions responsables de la sol·licitud.
En el cas que s'hagin produït modificacions en la documentació presentada, hagi prescrit el seu període de vigència o hagin transcorregut més de cinc anys des de la finalització del procediment pel qual es va lliurar, s'ha de presentar necessàriament la nova documentació.
7.4 La signatura de la sol·licitud faculta l'Administració per verificar en qualsevol moment la veracitat de les dades declarades.
La inexactitud o falsedat de les declaracions responsables, a més de ser causa d'exclusió de la persona sol·licitant de la convocatòria, és també causa de revocació, sens perjudici de les responsabilitats de qualsevol tipus en què hagi pogut incórrer.
7.5 Al formulari de sol·licituds s'hi ha d'adjuntar la documentació que s'esmenta a continuació, que està a disposició de les persones interessades al Canal Empresa [URL] ), a l'apartat Tràmits del web de la Generalitat de Catalunya ( http://tramits.gencat.cat ) o l'apartat Tràmits del portal de Treball ( http://treball.gencat.cat ).
a) Detall de l'import sol·licitat per als diferents llocs on es duran a terme les accions.
b) Projecte explicatiu i detallat de l'acció d'acord amb els criteris de valoració que fixa la base 9 d'aquesta Ordre.
c) Còpia de la documentació acreditativa de la pròrroga, moratòria, ajornament o qualsevol altra condició especial de pagament de les obligacions amb la Tresoreria General de la Seguretat Social i de les obligacions tributàries amb l'Estat i amb la Generalitat de Catalunya, si escau.
d) Còpia de les cartes de suport, convenis o compromisos de les empreses, si escau.
e) Les persones jurídiques que sol·licitin una subvenció per un import superior a 10.000,00 euros han de comunicar a l'òrgan condecent, mitjançant declaració responsable, la informació relativa a les retribucions dels seus òrgans de direcció o administració, a l'efecte de fer-la pública, d'acord amb els criteris corporatius que s'adoptin, tal com estableix la Llei 19/2014, de 29 de desembre, de transparència, accés a la informació pública i bon govern.
7.6 Si la sol·licitud no reuneix els requisits que estableix aquesta base, es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius, amb la indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques.
L'incompliment dels requisits no esmenables o del termini de presentació de sol·licituds que estableixen aquestes bases comporta la inadmissió de la sol·licitud.
Qualsevol entitat sol·licitant pot desistir expressament de la seva sol·licitud de subvenció presentant un escrit de desistiment i l'òrgan concedent ha d'acceptar el desistiment amb la resolució corresponent.
Prèviament a la concessió de les subvencions, l'òrgan concedent ha de resoldre sobre la inadmissió o el desistiment de les sol·licituds.
Aquesta resolució es notifica a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que es puguin utilitzar addicionalment altres mitjans electrònics.
L'òrgan competent per dictar aquesta resolució és la persona titular de la Direcció General d'Economia Social, el Tercer Sector, les Cooperatives i l'Autoempresa.
Contra la resolució d'inadmissió o de desestiment, que no exhaureix la via administrativa, es pot interposar recurs d'alçada davant la Secretaria General del Departament de Treball, Afers Socials i Famílies en el termini d'un mes, a comptar de l'endemà de la publicació o notificació de la resolució.
7.7 Totes les comunicacions, tràmits, informes, resolucions i altres actuacions que l'òrgan competent hagi de dur a terme per a la tramitació del procediment administratiu es fan per mitjans electrònics, d'acord amb el que estableix l'article 43.2 de la Llei 26/2010, del 3 d'agost.
7.8 En el supòsit que s'hagi de presentar algun document acreditatiu, les entitats sol·licitants han de presentar-ne còpies digitalitzades en substitució de les còpies compulsades, d'acord amb el que preveu la Llei 39/2015, d'1 d'octubre, del procediment administratiu comú de les administracions públiques.
8.1 A l'efecte de donar compliment a l'article 17.3 a) de la Llei 38/2003, de 17 de novembre, general de subvencions, en relació amb l'Acord GOV/192/2015, de 29 de desembre, el text íntegre de la convocatòria es s'ha de publicar al Diari Oficial de la Generalitat de Catalunya.
8.2 El procediment de concessió de les subvencions que regulen aquestes bases és el de concurrència competitiva.
Prèviament a l'inici de la concurrència, la Direcció General d'Economia Social, el Tercer Sector, les Cooperatives i l'Autoempresa distribuirà territorialment el pressupost per comarques, d'acord amb el nombre d'expedients vigents de l'RMI de cada una d'elles.
El resultat d'aquesta distribució es concretarà en la convocatòria corresponent.
El procediment per fer la distribució territorial és el següent:
a) A les comarques on el nombre d'expedients vigents de l'RMI és inferior a 30, el pressupost assignat és zero, ja que el nombre mínim per atorgar un grup són 30 places.
b) A la resta de comarques, en funció del percentatge d'expedients vigents a la comarca en relació amb el nombre d'expedients vigents de l'RMI a Catalunya, s'assigna un nombre de grups d'acord amb els intervals següents:
Percentatge d'expedients vigents a la comarca en relació amb el nombre d'expedients vigents de l'RMI a Catalunya
c) D'acord amb aquest nombre de grups assignats, i en funció del nombre de mesos en què es durà a terme l'acció, s'assigna un pressupost mínim per comarca.
d) Finalment, el pressupost restant es distribueix territorialment en funció del nombre d'expedients vigents d'aquella comarca i se suma al pressupost mínim assignat.
D'acord amb aquesta distribució territorial, i amb l'objectiu d'obtenir una oferta diversificada en tot el territori, s'atorgaran inicialment els grups de participants mínims als projectes més puntuats en cada comarca.
A continuació, l'atorgament serà entre totes les entitats en l'àmbit comarcal seguint els criteris de puntuació fins esgotar el pressupost assignat a cada comarca.
En el cas que hi hagi romanents de pressupost de les diverses comarques, l'atorgament serà entre totes les entitats en l'àmbit de servei territorial seguint els criteris de puntuació.
En el cas que hi hagi romanents de pressupost dels diversos serveis territorials, se sumaran tots aquests romanents i s'atorgaran tants grups com pressupost hi hagi disponible en l'àmbit de Catalunya, seguint els criteris de puntuació.
En cas d'empat, en qualsevol de les tres distribucions esmentades, s'atorgarà a les entitats que actuïn en un municipi on el nombre d'expedients vigents de l'RMI sigui superior.
Si continuen els empats, es donarà prioritat a les entitats que obtinguin més puntuació en el criteri 5.b) de la base 9.1 d'aquesta Ordre.
8.3 L'òrgan competent per a la instrucció del procediment i per a la proposta de resolució és la persona titular de la Subdirecció General de Treball en la Diversitat.
8.4 L'òrgan encarregat de valorar les sol·licituds és la Comissió Tècnica d'Avaluació, d'acord amb els criteris de valoració i la ponderació que defineixen aquestes bases reguladores.
La Comissió està integrada pels membres següents o les persones que designin: la persona titular de la Subdirecció General de Treball en la Diversitat, la persona titular del Servei de Programes d'Inserció Laboral, i la persona titular de la Secció de Programes d'Inserció.
Aquesta Comissió elaborarà una acta en la qual concretarà el resultat de l'avaluació efectuada, d'acord amb els criteris de valoració i la ponderació que defineixen aquestes bases reguladores.
Atesos els expedients i l'acta emesa per la Comissió Tècnica d'Avaluació, la persona titular de la Subdirecció General de Treball en la Diversitat eleva la proposta de resolució a la persona titular de la Direcció General d'Economia Social, el Tercer Sector, les Cooperatives i l'Autoempresa, que ha d'emetre la resolució que correspongui degudament motivada.
D'acord amb l'article 92 del Decret legislatiu 3/2002, de 24 de desembre, per la qual s'aprova el Text refós de la Llei de finances públiques de Catalunya, hi ha la possibilitat de reducció parcial o total de la subvenció, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat financera.
9.1 Els criteris de valoració de les sol·licituds són els següents:
a) Experiència acreditada de l'entitat en l'execució d'accions d'inserció laboral per a col·lectius en risc o situació d'exclusió social (fins a un màxim de 5 punts).
b) Qualitat tècnica del projecte:
b.1 Identificació del col·lectiu al qual s'adreça el projecte, amb l'enumeració de les especificitats concretes de les persones destinatàries (fins a un màxim de 5 punts).
Es valoren les innovacions en aspectes metodològics, en els recursos i els materials que s'utilitzin i en els aspectes organitzatius (fins a un màxim de 5 punts).
b.4 Sistemes d'avaluació interna.
Es valoren els mètodes que utilitza l'entitat per avaluar el seu funcionament i el grau d'utilitat i satisfacció dels participants, així com els indicadors emprats (fins a un màxim de 10 punts).
b.5 Treball en xarxa amb altres entitats i amb els serveis socials (fins a un màxim de 5 punts).
Es valora que l'entitat disposi d'altres recursos ocupacionals o que treballi en xarxa amb altres entitats.
També es valora la coordinació amb els serveis socials.
b.6 Incorporació de mesures transversals.
Es valora la incorporació de mesures transversals relacionades amb el medi ambient, en la prevenció de riscos laborals i psicosocials, l'accés a les noves tecnologies de la informació i la comunicació, i l'ús de les metodologies necessàries per incorporar la perspectiva de gènere en l'accés, el disseny, el desenvolupament i la valoració de les actuacions (fins a un màxim de 5 punts).
c) Relació amb el teixit empresarial del territori objecte de la intervenció:
c.1 Accions de contacte i trobades amb empreses on, a més, es donaran a conèixer els ajuts del Departament de Treball, Afers Socials i Famílies per a la contractació per part de les empreses ordinàries de persones destinatàries de la RMI.
Per a les entitats que hagin col·laborat en el Programa de mesures actives d'inserció per a persones destinatàries de la renda mínima d'inserció l'any anterior, la puntuació màxima és de 10 punts; per a les entitats que no hi hagin col·laborat, la puntuació màxima és de 15 punts.
c.2 Nombre d'acords assolits amb empreses mitjançant la presentació de cartes de suport, convenis o compromisos de contractació (fins a un màxim de 10 punts).
c.3 Nivell d'inserció assolit en la convocatòria anterior d'acord amb la definició d'inserció laboral que figura a l'annex 1 (fins a un màxim de 10 punts); a les entitats que no hagin col·laborat en el Programa de mesures actives d'inserció per a persones destinatàries de la renda mínima d'inserció en la convocatòria anterior no se'ls aplica aquest criteri.
c.4 Nombre de convenis de pràctiques professionals que s'han signat en la convocatòria anterior (fins a un màxim de 10 punts); a les entitats que no hagin col·laborat en el Programa de mesures actives d'inserció per a persones destinatàries de la renda mínima d'inserció en la convocatòria anterior no se'ls aplica aquest criteri.
d) Organització de l'entitat: organigrama i adequació dels sistemes de coordinació interna.
Es valora que els aspectes organitzatius i de planificació de l'entitat assegurin un flux adient de participants i garanteixin la puntualitat i l'exactitud de la informació de retorn a la Direcció General d'Economia Social, el Tercer Sector, les Cooperatives i l'Autoempresa.
També es valoren les mesures de caire intern que l'entitat ha adoptat per promoure la igualtat d'oportunitats entre homes i dones en el seu exercici laboral (fins a un màxim 5 punts).
9.2 Un cop valorades les sol·licituds que es presentin d'acord amb els criteris que fixen els apartats anteriors i ponderades d'acord amb el barem que s'estableix, la puntuació que com a màxim poden obtenir les entitats sol·licitants és de 100 punts.
L'atorgament de la subvenció es realitza en funció de la puntuació obtinguda, sempre que s'assoleixi una puntuació mínima de 51 punts i segons la disponibilitat pressupostària de la convocatòria.
El nombre de grups atorgats es realitzarà d'acord amb els intervals següents:
Puntuació entre 70 i 100 punts: s'atorguen com a màxim 2 grups per a cada lloc on es realitzaran les accions.
Puntuació entre 51 i 69 punts: s'atorga com a màxim 1 grup per a cada lloc on es realitzaran les accions i sempre que resti pressupost suficient d'acord amb la puntuació obtinguda.
El nombre màxim d'actuacions atorgades que pot tenir una entitat beneficiària és de 20 actuacions i no pot superar el 30% de la partida pressupostària.
En el supòsit que una entitat en la convocatòria anterior hagués renunciat al programa un cop aprovat i atorgat, tindrà una penalització de 20 punts en la puntuació obtinguda.
10.1 L'òrgan competent per dictar la resolució d'atorgament o denegació és la persona titular de la Direcció General d'Economia Social, el Tercer Sector, les Cooperatives i l'Autoempresa.
10.2 El termini màxim per emetre la resolució i notificar-la és de sis mesos, a comptar de l'endemà de la data de finalització del termini de presentació de sol·licituds.
10.3 La resolució d'atorgament o denegació ha de ser degudament motivada.
En el supòsit de concessió, ha d'incloure, com a mínim, la identificació de l'entitat sol·licitant a la qual es concedeix la subvenció, l'import i, si escau, el percentatge subvencionat del cost de l'activitat; en el cas que s'autoritzin bestretes, ha d'incloure la justificació de l'execució de l'objecte de la subvenció i la forma i la quantia de les garanties que, si és procedent, ha de presentar el beneficiari.
10.4 La resolució es notificarà a la persona interessada mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que es puguin utilitzar addicionalment altres mitjans electrònics, i contindrà la via de recurs que correspongui.
10.5 En el cas que l'òrgan competent no dicti i notifiqui la resolució en el termini de sis mesos, s'entendrà que la sol·licitud s'ha desestimat d'acord amb l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
10.6 Contra la resolució de concessió o de denegació dels ajuts, que no exhaureix la via administrativa, es pot presentar recurs d'alçada davant la Secretaria General del Departament de Treball, Afers Socials i Famílies en el termini d'un mes, a comptar de l'endemà de la notificació de la resolució, segons estableixen l'article 121 de la Llei 39/2015, d'1 d'octubre, del procediment administratiu comú de les administracions públiques, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
11.1 L'import final de la subvenció queda condicionat al compliment d'un mínim de persones ateses per la persona tècnica d'orientació al llarg de la durada del programa.
11.2 Amb caràcter general, el nombre de participants de l'RMI atesos per persona tècnica orientadora és de trenta.
En el cas que un participant sigui baixa del programa, l'entitat ha de substituir-lo per un altre participant, llevat de l'últim mes en que finalitzi l'acció i el motiu de la baixa sigui per inserció laboral.
Per tant, el nombre final de persones participants al programa pot ser superior al nombre de places atorgades.
En cap cas, però, poden haver-hi en el mateix moment més participants que places.
11.3 Es procedirà a la minoració de la subvenció concedida en el supòsit de no arribar al nombre de participants atorgats, sempre que sigui per causa imputable a l'entitat, i es farà de la manera següent:
El percentatge de reducció de la subvenció s'estableix en funció de la mitjana de participants segons els intervals següents:
Mitjana del període subvencionat de reducció en el nombre de participants
Aquest percentatge de reducció i el càlcul de la mitjana de participants només tindrà efectes transcorreguts tres mesos des de l'inici de l'actuació.
Si la mitjana de participants una vegada finalitzat el programa ha estat inferior a 18, comportarà la revocació total de la subvenció atorgada.
L'entitat beneficiària ha de presentar electrònicament, com a màxim en els 10 dies hàbils posteriors a la notificació de la resolució d'atorgament de la subvenció, a través del Canal Empresa ( http://canalempresa.gencat.cat ) o per mitjà de l'apartat Tràmits del web de la Generalitat de Catalunya ( http://tramits.gencat.cat ) la documentació següent:
a) Còpia de la propietat del local o contracte d'arrendament, o bé l'acord de disponibilitat signat pel propietari i el certificat de solidesa de l'immoble o immobles on s'impartiran les accions.
Aquest certificat de solidesa té una validesa màxima de cinc anys des de la seva data d'expedició.
b) Certificat d'assegurança d'accidents personals que cobreixi, per a cadascun dels participants en les accions, un capital de 23.432,25 euros en cas de mort, i un capital de 46.864,52 euros en cas d'invalidesa, tots dos derivats del risc d'accident durant el desplaçament per qualsevol mitjà, durant l'assistència als punts d'actuació esmentats anteriorment o a les pràctiques, d'acord amb la Circular de 6 de febrer de 2004 sobre l'acreditació de cobertura d'assegurances de contractació obligatòria de la Direcció General de Política Financera, Assegurances i Tresor del Departament de la Vicepresidència i d'Economia i Hisenda.
En aquest document hi ha de constar, per a cada lloc on es realitzaran les accions, la data d'inici del programa, el nom, els cognoms i el DNI o el NIF de la o les persones que desenvoluparan les tasques de personal tècnic orientador i de prospecció.
d) Còpia de la titulació universitària.
Només cal aportar aquesta documentació en el cas del personal tècnic orientador que no s'hagi presentat en la convocatòria anterior o no hagi autoritzat al Departament d'Afers Socials i Famílies la consulta d'aquesta dada o quan la titulació s'hagi obtingut amb anterioritat al 1991 o després del 2014.
f) Sol·licitud de transferència bancària degudament diligenciada, d'acord amb el model del Departament de la Vicepresidència i d'Economia i Hisenda de la Generalitat de Catalunya disponible a la pàgina d'Internet http://economia.gencat.cat/ca/70_ambits_actuacio/tresoreria_i_pagaments/04_models_i_formularis/ i segellada per l'entitat financera.
Aquest formulari només s'ha d'aportar en el cas de canvi de dades o si és el primer cop que se sol·licita una subvenció al Departament de Treball, Afers Socials i Famílies.
El formulari electrònic d'aportació de la documentació de comunicació d'inici inclou una declaració responsable conforme l'entitat beneficiària té en el seu poder les declaracions responsables de les persones contractades com a tècnics d'orientació i prospecció.
L'òrgan gestor verificarà que l'entitat ha presentat correctament la documentació que detalla aquest apartat.
En el cas que es detectin errors o mancances en la documentació presentada per l'entitat per a l'inici de les actuacions, es requerirà la persona interessada perquè en un termini de deu dies hàbils esmeni el defecte o adjunti els documents preceptius, amb la indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques.a
13.1 D'acord amb l'article 18 de la Llei 38/2003, de 17 de novembre, general de subvencions, i amb l'article 94.6 del Text refós de la Llei de finances públiques de Catalunya, i la base 15 de l'Acord GOV/85/2016, de 28 de juny, quan les subvencions concedides, individualment considerades, siguin del mateix import o d'un import superior a 3.000,00 euros, el Departament de Treball, Afers Socials i Famílies donarà publicitat dels atorgaments d'aquestes subvencions mitjançant la seva publicació al Diari Oficial de la Generalitat de Catalunya i al tauler electrònic de l'Administració de la Generalitat de Catalunya ( https://tauler.seu.cat ), indicant la convocatòria ordinària, el programa i el crèdit pressupostari al qual s'ha imputat, les entitats beneficiàries, la quantitat concedida, la/les finalitat/s de la subvenció i la seva formalització.
13.2 En el supòsit que la quantia de les subvencions sigui inferior a 3.000,00 euros, es donarà publicitat dels atorgaments de les subvencions mitjançant la publicació a la secció "Ajuts i subvencions atorgats" del web del Departament de Treball, Afers Socials i Famílies [URL] ) i al tauler electrònic ( https://tauler.gencat.cat).
13.3 En el supòsit d'actuacions cofinançades per l'FSE, i d'acord amb l'article 115.2 del Reglament (UE) 1303/2013 del Parlament Europeu i del Consell, de 17 de desembre, s'informa que la llista de beneficiaris es publicarà en un portal d'internet únic, amb les dades de les operacions cofinançades.
13.4 D'acord amb l'article 15 de la Llei 19/2014, del 29 de desembre, de transparència, accés a la informació pública i bon govern, les subvencions s'han de publicar en el Portal de la Transparència.
13.5 D'acord amb l'article 68.5 de l'Estatut d'autonomia de Catalunya, la convocatòria es publicarà al Diari Oficial de la Generalitat de Catalunya, i inclourà la identificació del codi assignat per la Base de Dades Nacional de Subvencions sobre la base dels requisits en matèria de publicitat de la Llei 38/2003, de 17 de novembre, general de subvencions
14.1 S'entén que un beneficiari subcontracta quan concerta amb tercers l'execució total o parcial de l'activitat que constitueix l'objecte de la subvenció.
14.2 D'acord amb això, a efectes d'aquesta Ordre, no és possible subcontractar la gestió de qualsevol aspecte de l'activitat subvencionada.
15.1 El pagament de la subvenció es tramita mitjançant una bestreta del 80% de l'import atorgat, a partir del moment en què l'entitat beneficiària hagi presentat la documentació que estableix la base 12, per a la qual no s'exigeixen garanties.
El pagament de la bestreta l'ordenarà el director general d'Economia Social, el Tercer Sector, les Cooperatives i l'Autoempresa quan la persona titular de la Sub-direcció General de Treball en la Diversitat emeti un informe relatiu a la comunicació d'inici.
El pagament del 20% que resta s'ha de tramitar un cop l'activitat subvencionada s'hagi realitzat correctament i es justifiqui degudament d'acord amb el que estableix la base 17.
La tramitació del pagament es farà d'acord amb la liquiditat, la disponibilitat i els criteris de programació de la Tresoreria de la Generalitat i amb les condicions que estableixi la resolució de concessió.
15.2 Prèviament al reconeixement de les obligacions, l'òrgan concedent ha de comprovar d'ofici si l'entitat beneficiària està al corrent de les obligacions tributàries i amb la Seguretat Social.
En el cas que l'entitat beneficiària no tingui la residència fiscal al territori espanyol, ha de presentar una còpia del certificat de residència fiscal emès per les autoritats competents del seu país de residència.
16.1 Hi ha la possibilitat de revisar les subvencions ja concedides i modificar-ne la resolució d'atorgament en el cas d'alteració de les condicions o de l'obtenció concurrent d'altres ajuts.
16.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, podrà donar lloc a la modificació de la resolució de concessió, en els termes que estableix la normativa reguladora de la subvenció.
16.3 El beneficiari té l'obligació de proposar a l'òrgan concedent qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent, d'acord amb l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
17.1 Les entitats beneficiàries de les subvencions han de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; amb l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'Ordre ECO/172/2015, de 3 de juny, sobre les formes de justificació de subvencions (DOGC núm. 6890, d'11.6.2015) i l'Acord del Govern 85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre.
En els supòsits de cofinançament pel Fons Social Europeu, la documentació justificativa haurà de complir els requisits que determinin les normes reguladores de les despeses subvencionables pel Fons Social Europeu durant el període de programació 2014-2020, tal com determina l'Ordre ESS/1924/2016, de 13 de desembre, per la qual es determinen les despeses subvencionables pel Fons Social Europeu durant el període de programació 2014-2020.
La modalitat de justificació és la del compte justificatiu amb l'aportació de justificant de despesa.
La justificació de les actuacions ha d'incloure una memòria explicativa (o memòria tècnica) del compliment de la finalitat de les actuacions, amb indicació de les activitats realitzades i dels resultats obtinguts i una memòria econòmica sobre el cost de les actuacions realitzades.
17.2 La justificació econòmica de les actuacions que preveu la base 5 d'aquesta Ordre comprèn les despeses directes de personal (personal orientador i prospector) més un tant fix del 25% dels costos directes de personal que cobriran la resta de despeses del programa, per les quals no caldrà aportar justificants de despesa.
Aquesta opció de simplificació està prevista a l'article 14.2 del Reglament (UE) núm. 1304/2013.
Qualsevol correcció financera que s'apliqui sobre les despeses que serveixen de base de càlcul del tant fix, en virtut de les verificacions i controls que puguin efectuar-se, donarà lloc a una minoració de l'import imputat mitjançant el tant fix.
L'opció del tant fix per a la imputació de les altres despeses directes i de les despeses indirectes és obligatòria per a tots els beneficiaris de les accions concedides, durant el procés d'execució i liquidació, i no es pot canviar aquest sistema de justificació.
17.3 Els justificants originals es marcaran amb un segell, indicant-hi la subvenció que es justifica, el cofinançament de l'FSE i, si escau, l'import o el percentatge que s'imputa.
No se segellaran els justificants de les despeses de personal en nòmina de l'entitat beneficiària imputades mitjançant hores de dedicació i cost per hora (nòmines i TC's), ni les factures electròniques.
17.4 La memòria tècnica justificativa i la memòria econòmica s'hauran de presentar per via electrònica, a través del Canal Empresa ( http://canalempresa.gencat.cat ), o l'apartat Tràmits del web de la Generalitat de Catalunya ( http://tramits.gencat.cat ).
Serà d'aplicació el que estableix la base 7.2, en el supòsit d'interrupció per circumstàncies accidentals del funcionament de la Seu electrònica.
El compte justificatiu inclourà la documentació següent:
17.4.1 Memòria tècnica justificativa de l'actuació, que ha d'incloure:
a) Els annexos de seguiment i avaluació de cada participant.
Aquests documents es generaran per mitjà de l'aplicació Gestió Integrada d'Accions (GIA).
b) Una memòria explicativa del compliment de la finalitat de l'acció, activitat o projecte subvencionat, seguint les instruccions de la Direcció General d'Economia Social, el Tercer Sector, les Cooperatives i l'Autoempresa.
Aquesta memòria valorativa haurà de descriure les accions desenvolupades i els resultats obtinguts, fent referència a les mesures que s'hagin aplicat per a la igualtat d'oportunitats home/dona, els indicadors de resultats, així com realitzar les aportacions que es considerin adients per aconseguir la millora del programa.
17.4.2 Memòria econòmica justificativa del cost de les activitats realitzades, que ha d'incloure:
a) Una relació classificada de les despeses de personal directes de l'actuació, en la qual s'identifiqui la persona que realitza l'actuació, hores imputades, cost per hora i import imputat, d'acord amb el model que estableixi la Direcció General d'Economia Social, el Tercer Sector, les Cooperatives i l'Autoempresa.
b) Una llista detallada d'altres ingressos o subvencions que hagi finançat l'activitat subvencionada amb indicació de l'import i la procedència.
c) S'adjuntarà una temporalització mensual de les hores invertides en cada tasca del personal propi (persona tècnica orientadora i prospectora), segons el model normalitzat.
A la temporalització s'hi farà constar la descripció de cadascuna de les tasques desenvolupades, i l'hauran de signar l'entitat beneficiària i la persona responsable de la seva execució.
d) Declaració responsable dels imports liquidats amb Hisenda pel que fa a la retenció de l'IRPF dels treballadors propis imputats com a despesa de personal directe (persona tècnica orientadora i prospector), amb indicació del preceptor, els imports liquidats, les dates i la forma de pagament, per tal de facilitar el seguiment de la pista d'auditoria, segons model normalitzat.
També caldrà presentar els comprovants de pagament relatius a aquestes despeses.
e) S'adjuntarà una acreditació del cost per hora de les persones treballadores justificades com a despesa directa de personal.
17.5 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica en el tràfic mercantil o amb eficàcia administrativa.
Les despeses han d'estar pagades abans de la data de la justificació econòmica.
Es considera efectivament pagada la despesa als efectes de la seva consideració com a subvencionable, amb la cessió del dret de cobrament de la subvenció a favor dels creditors per raó de la despesa realitzada o amb el lliurament a aquests d'un efecte mercantil, garantit per una entitat financera o companyia d'assegurances.
En el cas que l'empresa subvencionada tingui una resolució d'aprovació d'un ajornament de l'organisme competent i estigui al corrent dels pagaments d'aquest ajornament, es considerarà despesa pagada.
17.6 Per a la justificació de les despeses, únicament cal aportar les corresponents a la persona tècnica orientadora i a la prospectora, i són les següents:
a) Còpia dels fulls de salari del període que es justifica, juntament amb els rebuts del pagament bancari.
b) Butlletins de cotització a la Seguretat Social, TC1 i TC2, abonats durant el període que es justifica, juntament amb els rebuts del pagament bancari.
17.7 Les entitats beneficiàries de les subvencions resten obligades a presentar-ne la justificació, com a màxim dos mesos després d'haver finalitzat les accions, davant la Direcció General d'Economia Social, el Tercer Sector, les Cooperatives i l'Autoempresa.
Si en el termini establert per a la presentació de la justificació l'entitat beneficiària no l'ha presentada davant l'òrgan administratiu competent, aquest òrgan requerirà l'entitat beneficiària perquè en el termini improrrogable de 10 dies hàbils la presenti.
La manca de presentació de la justificació en el termini addicional de 10 dies comportarà la revocació de la subvenció i l'obligació de reintegrament de les quantitats indegudament percebudes, i les altres responsabilitats que estableixen el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
18.1 Les actuacions de verificació per part de l'òrgan competent de les accions subvencionables podran ser de dos tipus:
Tenen per objecte garantir que les declaracions justificatives de despeses presentades per les entitats beneficiàries estiguin acompanyades de la documentació justificativa (nòmines, butlletins de cotització a la Seguretat Social i extractes bancaris).
Tenen per objecte comprovar la realització efectiva de l'acció subvencionada i el compliment de les obligacions dels beneficiaris.
18.2 Els beneficiaris/àries de les subvencions s'han de sotmetre a les actuacions de verificació administrativa i sobre el terreny que pugui realitzar l'òrgan competent.
L'òrgan concedent realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada per aquests ajuts.
Els beneficiaris/àries de les subvencions s'han de sotmetre a les actuacions de control que l'òrgan concedent consideri necessàries i a les de control efectuades pels organismes competents de l'Administració autonòmica, estatal i comunitària.
20.1 Són causes de revocació les que preveuen els articles 92 bis, 99 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i les de l'article 37 de la Llei 38/2003, de 17 de novembre, general de subvencions.
20.2 Si l'òrgan competent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, hauran d'instar l'inici del procediment corresponent, d'acord amb el que disposen l'article 100 i següents del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
20.3 Els criteris que s'han d'aplicar per calcular els imports a revocar i les causes de revocació parcial són les següents:
En el supòsit que l'entitat beneficiària no disposi durant un període determinat de les persones tècniques orientadores subvencionades, comportarà la revocació parcial de la subvenció atorgada per l'import següent: la part subvencionada de la retribució de la persona tècnica orientadora pel període inclòs entre l'endemà de la data de la seva baixa i la data en la qual s'incorpori el nou tècnic o la data de finalització del programa.
Incompliment de l'obligació mínima del percentatge d'inserció, tal com s'estableix la base 5.6.
Es procedirà a la minoració de la subvenció concedida en el supòsit de no arribar al mínim del 10% d'inserció laboral.
El percentatge de reducció de la subvenció s'estableix en funció dels intervals següents, per a un grup de 30 persones:
Per incompliment de l'obligació de programar pràctiques professionals.
En el supòsit que no s'hagi signat cap conveni de pràctiques, es revocarà un percentatge del 5% de l'import concedit.
Per incompliment de l'obligació que la persona tècnica orientadora dediqui un percentatge mínim del 60% de la seva jornada laboral a la realització d'accions directes amb els participants.
En el supòsit de no complir aquest percentatge, es reduirà la subvenció en funció dels intervals següents:
Percentatge de dedicació a accions directes
22.1 Els ajuts regulats en aquestes bases són incompatibles amb qualsevol altre ajut obtingut per l'entitat sol·licitant per a la realització de la mateixa acció, excepte quan es tracti del finançament parcial del projecte i s'hagi definit de manera precisa en la petició de l'ajut la part subvencionada pel Departament de Treball, Afers Socials i Famílies i la part finançada amb càrrec a altres fons públics o privats.
22.2 L'import dels ajuts concedits en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost total de l'activitat a desenvolupar per la persona beneficiària.
23.1 A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
23.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'algun motiu d'infracció, hauran d'instar l'inici del procediment sancionador d'acord amb el que disposen la secció cinquena del capítol 9 del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
24.1 El beneficiari de la subvenció ha de donar la publicitat adequada al caràcter públic del finançament del programa, activitat, inversió o actuació objecte de subvenció segons el que estableix la base que regula les obligacions de les entitats beneficiàries i d'acord amb el que preveu l'article 18.4 de la Llei 38/2003, de 17 de novembre, general de subvencions.
24.2 Les mesures de publicitat que han d'adoptar les entitats beneficiàries de les subvencions són les següents:
24.3 Així mateix, la persona beneficiària inclourà, en totes les mesures d'informació i comunicació que realitzi, l'emblema de la Unió Europea, una referència a la Unió Europea, una referència al Fons Social Europeu i el lema "El Fons Social Europeu inverteix en el teu futur".
Durant la realització de l'operació haurà d'informar el públic del cofinançament de l'actuació, en el seu espai web, si en disposa, i mitjançant un cartell visible al públic (de mida A3, com a mínim).
També es farà constar el cofinançament de l'FSE en els convenis de col·laboració signats per a la realització de les pràctiques professionals.
De la mateixa manera, la persona beneficiària s'haurà d'assegurar que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l'FSE en qualsevol document que es lliuri a les persones participants o que formi part de l'expedient de l'actuació cofinançada.
Són obligacions de les entitats beneficiàries d'aquestes subvencions:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Departament de Treball, Afers Socials i Famílies dins del termini i en la forma que estableix la base que regula la justificació dels ajuts.
b) Justificar davant l'òrgan concedent el compliment dels requisits i les condicions que determinen la concessió, o el gaudiment de la subvenció, mitjançant els justificants de les despeses o l'activitat que ha de cobrir l'import finançat i el compliment de la finalitat per a la qual s'ha concedit la subvenció.
Si la subvenció consisteix en un percentatge del cost de l'activitat o la inversió, s'ha d'acreditar el cost total corresponent, sens perjudici d'altres mitjans de comprovació que estableixin les bases reguladores.
c) Conservar els justificants originals (originals en paper o originals electrònics), i l'altra documentació relacionada amb la subvenció atorgada, durant un període mínim de cinc anys, sens perjudici del que estableix el paràgraf següent.
En el cas de cofinançament per part del Fons Social Europeu, s'hauran de conservar tots els documents justificatius de les despeses cofinançades per l'FSE durant un termini de tres anys, comptats a partir del 31 de desembre de l'any següent a la presentació a la Comissió Europea dels comptes on s'hagin inclòs les despeses.
El SOC informarà els beneficiaris de la data d'inici d'aquest període.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i les condicions que estableixen aquestes bases.
e) Sotmetre's a les actuacions de comprovació que corresponguin al Departament de Treball, Afers Socials i Famílies, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
f) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, ajudes, ingressos o recursos que recaiguin sobre la mateixa activitat objecte de la subvenció, i qualsevol altra alteració produïda en les ja comunicades, per tal que se'n pugui avaluar la compatibilitat.
g) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
h) Procedir al reintegrament dels fons percebuts en el cas de revocació de la subvenció en els termes que indiqui la resolució corresponent.
i) Donar la publicitat adequada del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió incloses en aquestes bases.
j) No subrogar la gestió de cap aspecte de l'activitat subvencionada.
k) Mantenir la traçabilitat de tota la documentació tècnica i econòmica que permeti verificar, d'una banda, la realització correcta de les activitats objecte d'aquesta subvenció i, de l'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
l) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa pel Fons Social Europeu.
m) Portar a terme les mesures de publicitat i comunicació que especifica la base 24.3.
n) Acceptar la seva inclusió en la llista de beneficiaris publicada d'acord amb l'article 115.2 del Reglament (UE) 1303/2013 del Parlament Europeu i del Consell, de 17 de desembre de 2013.
o) Informar dels indicadors de realització i de resultats corresponents a l'actuació cofinançada pel Fons Social Europeu de la manera que estableixi l'òrgan competent.
p) Els/les sol·licitants, els contractistes i altres tercers relacionats amb l'objecte dels projectes subvencionats han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa Operatiu, de l'Autoritat de Gestió i de Certificació (la Unitat Administradora de l'FSE) de la Comissió Europea i altres òrgans que, d'acord amb la normativa comunitària, tinguin atribuïdes funcions de control i financeres dels ajuts finançats per l'FSE.
q) Per a les pràctiques en empreses, garantir que es comunica als representants de les persones treballadores dels centres de treball on es portin a terme les pràctiques la llista de persones participants en els programes i la seva durada.
Aquesta comunicació s'haurà de fer abans de l'inici de les pràctiques a les empreses.
r) Facilitar a l'òrgan competent la informació i les dades que requereixi a efectes d'avaluació econòmica, d'implementació i d'impacte de les actuacions dutes a terme mitjançant la subvenció atorgada.
s) Disposar de la connexió a la xarxa electrònica que estableixi la Direcció General d'Economia Social, el Tercer Sector, les Cooperatives i l'Autoempresa i utilitzar aquesta eina d'acord amb les instruccions per al desenvolupament de les mesures actives d'inserció per a persones destinatàries de l'RMI.
t) Aplicar les instruccions per a la gestió, el seguiment documental, l'avaluació i la justificació econòmica que emeti la Direcció General d'Economia Social, el Tercer Sector, les Cooperatives i l'Autoempresa en relació amb la realització, la gestió, el seguiment, la justificació econòmica i l'avaluació de les accions subvencionades.
u) Que els locals on es realitzin les accions subvencionades estiguin adaptats per tal de permetre l'accés i la mobilitat de les persones amb discapacitat.
v) Contractar el personal que portarà a terme les accions descrites en aquest programa i assumir, per tant, les obligacions que es derivin de la llei, del conveni col·lectiu corresponent i de la voluntat de les parts manifestada al contracte de treball, si s'escau.
w) Comunicar a l'òrgan gestor tota alteració de les condicions que es van tenir en compte per a la concessió de la subvenció en el termini màxim d'un mes des que es produeixi.
x) Comunicar a l'òrgan gestor les baixes del personal contractat per a la realització d'aquest programa en el termini màxim d'un mes.
En aquest cas es podrà substituir la persona contractada per un altre treballador/a que compleixi els mateixos requisits exigits a la concessió de la subvenció.
z) Informar els destinataris del cofinançament pel Fons Social Europeu per mitjà del programa operatiu en el marc de l'objectiu d'inversió en creixement i ocupació per al període 2014-2020.
aa) Subscriure una pòlissa d'assegurança d'accident, amb caràcter previ a l'inici de l'acció, que s'ajusti a les condicions que estableix la base 12.
L'entitat beneficiària pot optar per subscriure una pòlissa d'assegurança col·lectiva que doni cobertura a tot l'alumnat del projecte aprovat.
ab) En cas que els beneficiaris siguin persones jurídiques i l'import atorgat sigui superior a 10.000,00 euros, comunicar la informació relativa a les retribucions dels òrgans de direcció o administració, a l'efecte de fer-les públiques, d'acord amb l'article 15.2 de la Llei 19/2014, del 29 de desembre, de transparència, accés a la informació pública i al bon govern.
ac) Aprovar, en el termini de dos anys a partir de l'entrada en vigor de la Llei 17/2015, del 21 de juliol, d'igualtat efectiva de dones i homes, un pla d'igualtat de dones i homes destinat al personal que hi presta serveis, que es definirà en el conveni col·lectiu o les condicions de treball, per garantir l'aplicació efectiva del principi d'igualtat de tracte i d'oportunitats de dones i homes.
ad) Complir amb les regles de conducta i els principis ètics corresponents a la comunicació de les situacions de conflictes d'interessos i de vulneració dels principis d'igualtat d'oportunitat i lliure competència; accions que posin en risc l'interès públic; principis, normes i cànons ètics propis de les activitats, els oficis o l'avaluació del compliment de l'objecte de la subvenció i la denúncia dels actes que puguin comportar una infracció d'aquestes obligacions.
ae) Les entitats privades, els partits polítics, les associacions i fundacions vinculades, les organitzacions sindicals i empresarials que percebin subvencions o ajuts públics de més de 100.000,00 euros anuals o en què almenys el 40% dels seus ingressos anuals procedeixi de subvencions o ajuts públics, sempre que aquesta quantitat sigui de més de 5.000,00 euros, han de complir amb les obligacions aplicables del títol II del de Llei 19/2014, del 29 de desembre, de transparència, accés a la informació pública i bon govern.
L'incompliment de qualsevol de les obligacions descrites serà causa de revocació de la subvenció, sens perjudici de les altres possibles conseqüències que preveu la legislació vigent.
af) Facilitar la informació descrita a l'apartat Personal tècnic d'orientació i prospecció del programa de l'annex 1 a les persones afectades.
D'acord amb la Llei orgànica 3/2018, de 5 de desembre, de protecció de dades personals i garantia dels drets digitals, les dades de caràcter personal seran tractades amb la finalitat de gestionar i tramitar les convocatòries regulades per aquestes bases d'acord amb els principis de confidencialitat que estableix la normativa sobre protecció de dades.
27.1 L'òrgan concedent establirà els mitjans de recollida d'informació de les dades de manera estandarditzada i sistematitzada.
A més, de manera complementària, les entitats beneficiàries hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir els requisits de certificació i/o justificació.
27.2 S'hauran de registrar les dades dels participants necessaris per obtenir els indicadors d'execució i de resultat en els terminis següents:
a) Indicadors comuns d'execució: s'ha de registrar la situació d'inici de tots els participants quan comencen l'acció, independentment que la finalitzin o no.
Caldrà informar trimestralment de les altes i les baixes dels participants, i informar de la data de finalització o abandonament dels participants.
b) Indicadors comuns de resultat immediat, que no siguin d'inserció: s'han de registrar a les quatre setmanes següents a comptar de la data en què el participant ha finalitzat l'acció o l'ha abandonat.
Aquestes dades s'han de recollir des del moment en què el participant inicia l'actuació, independentment que la finalitzi o no.
És a dir, també s'han de recollir les dades dels participants que abandonen.
27.3 En tot cas, totes les dades personals s'han de disposar desagregades per sexes per facilitar els estudis estadístics i informes de gènere, d'acord amb la normativa vigent sobre aquesta matèria, i respectant, en tot cas, la Llei orgànica 15/1999, de 13 de desembre.
El programa té com a objectiu posar a l'abast dels demandants de feina perceptors de l'RMI un seguit de recursos que els situïn en una posició millor davant la recerca d'ocupació.
Són actuacions que afavoreixen la presa de decisions i la manera d'afrontar els canvis que fan referència a la professió, la formació o el projecte de vida laboral.
Aquesta millora s'emmarca en un procés que atendrà les competències de cada persona i les confrontarà amb les competències que demana el mercat de treball per a cada ocupació, la qual cosa permetrà concretar els objectius professionals.
Entenem per competències el conjunt de recursos personals, capacitats, habilitats, destreses, coneixements, preferències, interessos, etc., que té cada persona i que, aplicats al context laboral, esdevenen competències professionals.
Les persones adquireixen les competències per diverses vies: aprenentatges formals i no formals, experiència laboral, experiències vitals, etc.
El programa acompanyarà les persones participants en l'elaboració d'un projecte professional per a la millora de l'ocupabilitat mitjançant el desenvolupament de competències necessàries en el context laboral.
El programa pretén atendre les necessitats de cada persona participant i, d'acord amb aquestes necessitats, desenvoluparà un itinerari o un altre.
En el transcurs del programa s'haurà d'elaborar, per a cada participant, un pla individual d'inserció en relació amb la seva ocupabilitat.
Aquest pla quedarà plasmat en un document elaborat per una persona tècnica i se li lliurarà a la persona participant al final del procés.
Les accions poden ser individuals o grupals.
Les actuacions grupals es fan en grups amb un màxim de 15 persones i s'hi treballen competències tant de tipus personal com de recerca de feina.
Per mitjà de les actuacions grupals s'aconseguirà que cada persona prengui consciència de la seva situació, que augmenti la confiança en si mateixa, que adquireixi autonomia i que identifiqui els seus interessos i motivacions cap a la recerca de feina a partir dels seus coneixements i experiències.
Accions que conformen les mesures actives d'inserció per a persones destinatàries de l'RMI
Dins de cada bloc hi ha diversos mòduls.
Cada persona participant, segons les seves necessitats, participarà en un bloc o més blocs, i dins de cada bloc pot participar en un o diversos mòduls/accions.
Aquest disseny permet disposar d'un ventall ampli d'itineraris i, per tant, d'ajustar-los millor a cada persona.
Aquestes actuacions no s'han d'entendre com un seguit d'accions que es desenvolupen una darrera l'altra, sinó com un conjunt d'actuacions que es desenvolupen a conseqüència de l'anàlisi i la reflexió en relació amb el projecte professional que fa cada persona participant juntament amb la persona tècnica d'acompanyament.
La variabilitat d'itineraris per seguir serà múltiple, depenent de les necessitats i les característiques de cada persona.
A l'inici i al tancament del procés es farà una tutoria que permeti al tècnic detectar necessitats i reforçar aspectes concrets de les actuacions grupals.
Es podran emetre certificats d'assistència a les persones participants, que signarà la persona titular de la Direcció General d'Economia Social, el Tercer Sector, les Cooperatives i l'Autoocupació.
Seran, com a mínim, les següents:
Tot procés s'inicia amb aquesta acció.
Aquesta acció d'acollida és de caràcter individual i té per objectiu determinar, juntament amb la persona demandant d'ocupació, les circumstàncies, l'entorn socioeconòmic, les motivacions, els interessos i la disponibilitat per encarar un procés de recerca de feina.
Finalitzada aquesta acció, la persona tècnica haurà, com a mínim:
D'haver pactat amb l'usuari/ària els objectius i les accions que durà a terme.
D'haver iniciat l'expedient de l'usuari/ària amb l'informe diagnòstic.
Aquesta acció consisteix en l'acompanyament o el seguiment individualitzat de la persona en el procés de recerca de feina.
Es duran a terme tutories per al seguiment posterior a la inserció per tal de consolidar amb èxit i mantenir el lloc de treball.
Aquesta acció consisteix a valorar amb la persona participant els objectius assolits i determinar els aspectes que encara cal treballar per aconseguir millorar l'ocupabilitat.
Es durà a terme la tutoria de tancament en el moment en què la persona finalitzi la seva participació en el programa o en el cas que la derivin a un altre servei inclòs en la formació reglada.
En el transcurs de la tutoria de tancament, la persona tècnica del programa lliurarà per escrit al demandant el pla individual d'inserció on figurin els objectius assolits en la seva participació en el programa i els objectius de millora.
El disseny modular es basa a construir una sèrie de mòduls i combinar-los entre si per dissenyar uns itineraris que s'adeqüin a les necessitats de cada persona.
El disseny modular permet un programa flexible en el qual els mòduls són independents els uns dels altres, de tal manera que admet, si escau, introduir canvis en un mòdul sense necessitat de modificar els altres.
En cada programa es realitzaran de manera transversal accions relacionades amb el medi ambient i mesures que promoguin la igualtat de gènere i que tinguin relació amb la formació i les pràctiques laborals que es programin.
Aquest bloc preveu les competències clau per poder seguir un procés d'orientació.
Objectiu: mostrar la situació del context laboral per facilitar la presa de consciència, així com detectar i treballar possibles resistències de la persona cap al mercat laboral.
Situació general del mercat de treball.
Drets i deures dels treballadors/ores i dels empresaris/àries.
Valors i motivacions per treballar.
Identificació de competències transversals bàsiques.
Objectiu: identificar les competències transversals mínimament necessàries perquè la persona pugui seguir de manera òptima un procés de recerca de feina.
Identificació de les competències de base: lectoescriptura, informàtica, idiomes.
Identificació de les capacitats i les aptituds pròpies: comunicació, responsabilitat, habilitats socials, etc.
Bloc 1: Diagnòstic de l'ocupabilitat i l'elaboració del pla individual d'inserció
Conjunt de mòduls adreçats a definir l'objectiu professional i a determinar el nivell d'ocupabilitat d'una persona en relació amb l'ocupació o les ocupacions on vol buscar feina.
Objectiu: determinar les motivacions que té la persona, a partir de desigs, afinitats, gustos, habilitats, experiències i coneixements, per possibilitar l'elecció de l'ocupació o ocupacions sobre les quals s'emmarcarà el procés de recerca de feina.
Valoració de la seva pròpia experiència professional.
Valoració d'aprenentatges no formals.
Valoració de les competències tecnicoprofessionals (formació i experiència professional).
Mercat de treball i ocupacions.
Objectiu: analitzar la situació del mercat de treball per identificar els factors estructurals que incideixen en la pròpia ocupabilitat, i les característiques i els requeriments que demana el mercat de treball de les ocupacions de cada participant, així com l'estructura organitzativa i els valors i les regles de funcionament formals i informals de les empreses vinculades al sector d'interès.
Situació general del mercat i específica del sector d'ocupació.
Perfils professionals coherents amb els interessos de les persones.
Competències requerides per a l'ocupació.
Conjunt de mòduls de caràcter instrumental adreçats a desenvolupar competències de base d'accés a l'ocupació.
Objectiu: determinar els canals de recerca més adequats al sector on es busca feina, per tal d'optimitzar al màxim el temps de recerca.
Vies d'accés al mercat de treball.
Intermediaris del mercat de treball.
Canals de recerca de feina, autocandidatura, xarxes de contactes, premsa analògica i digital, portals d'ocupació, borses de treball, etc.
Objectiu: redactar el currículum vitae (CV) i la carta de presentació en funció de cada situació professional concreta i del perfil demanat, així com portar un control de les candidatures presentades.
CV i carta de presentació en resposta a una oferta.
CV i carta de presentació per a l'autocandidatura.
Registre de les accions realitzades i de les candidatures presentades.
Objectiu: adquirir les competències necessàries per superar amb èxit un procés de selecció en la fase corresponent a l'entrevista i a les proves.
Entrevista de selecció individual.
Entrevista de selecció grupal: grup de discussió, dinàmica de grup, joc d'empresa.
Proves psicotècniques i professionals.
Objectiu: informar sobre la possibilitat de treballar per compte propi com una forma d'accés al mercat de treball.
Competències de la persona emprenedora.
Encaminament de l'usuari/ària als organismes de suport i assessorament per a projectes d'autoocupació.
Ajuts a l'autoocupació per a persones destinatàries de l'RMI.
Formació en competències transversals.
Objectiu: aconseguir les habilitats i les competències necessàries per poder afrontar tot el que implica la realització d'una recerca efectiva de feina i el manteniment d'un lloc de treball.
Alfabetització informàtica i aprofundiment en la utilització de les noves tecnologies de la informació i de la comunicació (TIC).
Objectiu: introducció al món de les noves tecnologies i millora de les competències laborals amb la finalitat de millorar l'accessibilitat al món laboral i fer-ne ús en la recerca de feina.
Recerca de recursos formatius i laborals per Internet.
Gestió d'ofertes de feina per Internet.
Programació, suport i seguiment de pràctiques professionals.
Concepte: període formatiu portat a terme dins d'una empresa regulada per mitjà d'un conveni de pràctiques professionals.
Objectiu: formació a l'empresa on la persona participant pugui desenvolupar competències professionals en relació amb una ocupació en concret i en un entorn laboral, i possible pont cap a la contractació per part de l'empresa.
Es recomanen 4 fases: prospecció inicial i investigació; difusió; contacte, i negociació i col·laboració.
a) Prospecció inicial i investigació.
Concepte de la prospecció inicial: realització d'una recerca àmplia en el teixit empresarial del territori on es durà a terme l'actuació.
Concepte d'investigació: realització d'una recerca específica per conèixer a fons el conjunt d'empreses seleccionades que es considerin empreses diana.
Objectiu de la prospecció inicial i investigació: la prospecció inicial generarà el producte a partir del qual es podrà aprofundir en la investigació de les empreses que puguin ser més interessants per als objectius del dispositiu.
La investigació té com a objectiu poder iniciar la fase de contacte amb les empreses diana amb més seguretat.
Concepte: una primera aproximació col·lectiva al conjunt d'empreses que s'han definit com a empreses diana.
Objectiu de la difusió: les empreses diana coneixen el programa i els serveis que se'ls pot oferir.
Informació i difusió a les empreses dels ajuts per a la contractació de persones destinatàries de l'RMI.
Accions: enviament postal o informàtic dels díptics, butlletins informatius, actes socials, seminaris formatius, etc.
Objectiu: permet fer una aproximació particular i adaptada a cada empresa amb la qual es vol col·laborar.
El contacte acostuma a ser telefònic, però també pot ser presencial.
Accions: preparació del contacte, realització del contacte i registre del contacte.
Concepte de negociació: buscar un acord mutu mitjançant el diàleg.
Concepte de col·laboració: consolidació de la relació entre l'empresa i els serveis d'inserció.
Objectiu: mostrar la cartera de serveis que des dels serveis especialitzats d'inserció es poden oferir, plantejar els avantatges que es poden tenir i tancar un compromís de col·laboració.
Objectiu: es consolida l'objectiu inicial, s'afavoreix el creixement competencial en el context laboral, es facilita el manteniment del lloc de treball i es potencia la promoció laboral.
Tipus: tutories per mitjà de la visita a l'empresa, a l'entitat o telefònicament.
Als efectes únicament d'aquesta Ordre, s'entén per persona inserida la inscrita com a participant en les mesures actives d'inserció que hagi cotitzat un mínim de 90 dies durant el període d'execució de l'actuació, amb una jornada de treball de com a mínim el 50%.
Per comptabilitzar el tant per cent d'inserció laboral obtingut per cada entitat es tindran en compte totes les persones inserides durant el període d'execució del programa i fins als 6 mesos posteriors següents (comptats a partir de la finalització de l'actuació).
L'entitat té l'obligació de crear un pla individual d'inserció, associat a la persona durant tot el procés d'acompanyament a la inserció, que faciliti la intervenció de les persones tècniques que actuen amb el demandant en les diferents accions i contribueixi a donar una informació detallada a l'usuari/ària sobre: accions que cal desenvolupar, objectius específics i pautes que ha de seguir per assolir aquests objectius.
El pla individual constitueix un document indispensable i insubstituïble per a la justificació administrativa del programa.
Els documents que han de constar en l'expedient són, com a mínim:
A partir del diagnòstic realitzat cal relacionar les diverses actuacions i acordar amb el participant la globalitat de les actuacions per fer.
L'original serà per a la persona participant i una còpia restarà en l'expedient.
L'entitat ha d'adoptar les mesures tècniques i organitzatives necessàries per garantir la seguretat de les dades de caràcter personal i evitar-ne l'alteració, la pèrdua o l'accés no autoritzat, d'acord amb el que estableixen la Llei orgànica 15/1999, de 13 de desembre, de protecció de dades de caràcter personal, i el Reglament de desplegament, aprovat pel Reial decret 1720/2007, de 21 de desembre.
L'entitat està obligada al secret professional, i aquesta obligació subsisteix en qualsevol cas.
Els accessos a les aplicacions informàtiques per gestionar les accions del Programa de mesures actives d'inserció s'entenen com a exclusius per a l'actuació sobre les persones participants vinculades al programa.
Els recursos i els materials per al desenvolupament tècnic de les actuacions que l'entitat hagi explicitat al projecte romandran en el punt d'actuació autoritzat.
Els recursos tècnics necessaris per a la connexió a la xarxa electrònica per a la gestió del Programa en l'aplicació Gestió Integrada d'Accions (GIA) són:
Navegador web amb la versió més actualitzada (Explorer, Firefox, Chrome, Safari, etc.).
Darrera versió de la màquina virtual de Java ( http://www.java.com/es/download/testjava.jsp ).
Lector PDF (Adobe Reader versió 9.1 o superior).
Aquesta eina informàtica (GIA) s'utilitzarà per gestionar, informar i fer el seguiment administratiu de les actuacions que faci cada participant.
També serà necessari disposar d'accés a la web de gestió de la renda mínima d'inserció per poder gestionar la derivació de les persones participants i comunicar les possibles incidències en l'execució de les mesures.
Per al desenvolupament del programa és recomanable disposar en cada punt d'actuació, com a mínim, de:
Sala per al desenvolupament de les accions grupals.
L'espai mínim d'aquesta sala és de 20 m 2.
Despatxos amb espai mínim de 5 m 2, per a les actuacions individuals, tenint en compte les condicions de privacitat, condicionament o seguretat que s'exigeixen.
El nombre de despatxos serà com a mínim de 3⁄4 parts del nombre de tècnics de la unitat.
Aula de recerca de feina amb un mínim de 5 ordinadors a disposició de les persones que participen en el programa.
La sala grupal es pot considerar com una sala polivalent que, segons les necessitats de cada moment, es pot utilitzar per impartir-hi sessions grupals o com a aula d'informàtica amb la instal·lació d'ordinadors portàtils.
Personal tècnic d'orientació i prospecció del programa
Per al desenvolupament del programa, les entitats beneficiàries comptaran amb els tècnics/ques orientadors del programa, que hauran de ser llicenciats o diplomats universitaris, preferentment en psicologia, pedagogia o psicopedagogia.
En el cas que no es disposi d'aquestes titulacions universitàries específiques, es valorarà la formació i l'experiència en l'àmbit de l'orientació i la inserció professional.
El personal que intervé en el procés d'orientació i prospecció ha de tenir formació en perspectiva de gènere amb l'objectiu de garantir una inserció laboral lliure d'estereotips sexistes.
L'entitat beneficiària de l'ajut ha d'informar el personal contractat dels aspectes següents:
Que la seva contractació laboral és susceptible de generar subvencions a favor de l'entitat.
Que, per aquest motiu, l'entitat ha sol·licitat aquest ajut a la Direcció General d'Economia Social, el Tercer Sector, les Cooperatives i l'Autoempresa.
Que aquests ajuts a favor de l'entitat tenen el cofinançament del Fons Social Europeu.
Que, si dona el seu consentiment, les seves dades acadèmiques seran consultades a altres administracions i que, en cas de no autoritzar-ho, cal que aporti documentalment la documentació acreditativa.
Del tractament que es farà de les seves dades personals i de la seva finalitat, d'acord amb el que estableix la base 26 d'aquesta Ordre.
L'acreditació d'aquest compliment d'informació i autorització de consulta de dades acadèmiques s'ha de fer mitjançant declaració responsable que ha de signar el personal orientador i de prospecció contractat.
El document ha de contenir, a més, les dades acadèmiques i professionals de la persona signant.
Un model de document de declaració ha d'estar a disposició de les persones interessades al Canal Empresa ( http://canalempresa.gencat.cat ), o a l'apartat Tràmits del web de la Generalitat de Catalunya ( http://tramits.gencat.cat )
En el supòsit que la persona tècnica orientadora i prospectora sigui baixa durant l'execució del programa, l'entitat està obligada a comunicar-ho a l'òrgan gestor i a substituir-la en el període màxim d'un mes comptat des del moment de la baixa.
Previsió d'actuació per punt geogràfic
Tenint en compte que els criteris de valoració per a la concessió de la subvenció estan relacionats amb la distribució territorial del desenvolupament de les accions, el nombre de persones tècniques orientadores adjudicades per lloc on es realitzaran les accions no es podrà modificar per l'entitat durant el desenvolupament del programa.
Només en casos suficientment justificats la unitat gestora podrà autoritzar de manera expressa (amb la petició prèvia motivada per l'entitat) la variació del personal adjudicat per al lloc on es realitzarà l'acció.
Les despeses directes del personal tècnic orientador i prospector es calcularan tenint en compte el cost per hora de cada persona treballadora i les hores realitzades segons la temporalització.
Per calcular les despeses salarials es multiplicarà el cost per hora obtingut per les hores efectivament realitzades per cada tècnic en funció de la temporalització.
El cost per hora es calcularà en funció del sou brut anual, la Seguretat Social a càrrec de l'empresa i les hores anuals segons conveni.
Cost sou brut anual + Cost SS a càrrec de l'empresa anual
El sou brut anual inclou les pagues extraordinàries més les despeses subvencionables d'acord amb l'article 5.5.1 d'aquesta Ordre.
Els conceptes no subvencionables són els descrits a l'article 5.5.3.
Per calcular la despesa directa de personal s'ha de tenir en compte només el temps efectiu dedicat a l'operació d'FSE (incloent-hi, si s'escau, el temps d'assistència a cursos de formació relacionats amb el lloc de treball).
S'accepta la imputació de pagaments en efectiu per un import màxim de 2.500,00 euros (IVA inclòs) respecte del total de subvenció correctament justificat.
Els xecs al portador són considerats pagaments en efectiu.